བདག་གི་མེས་པོས་བཤད་ན་དཀར་གཙང་གཙང་གི་གངས་རི་ནི་ཁྱེད་ཀྱིས་གྱོན་མྱོང་པའི་དབུ་རྨོག་གི་སྲ་མཁྲེགས་ཡིན་ཟེར།ལྷུང་ལྷུང་འབབ་པའི་རྫ་ཆབ་དྭངས་མོ་ཁྱེད་ཀྱིས་ང་ལ་བཞག་པའི་བྱམས་བརྩེ་མིག་ཟུང་ཡིན་ཟེར།ད་དུང་ཡངས་པོར་བརྐྱངས་བའི་རྩྭ་ཐང་ནི་ཁྱེད་ཀྱིས་སུ་ཞིག་ལ་གཏན་དུ་བཞག་པའི་འཇིགས་མེད་ཀྱི་སེམས་རྒྱ་ཡིན་ཟེར།འདི་དག་ཡོད་པས་ངས་ད་གཟོད་ཡིས་ཡིད་ཆེས་དང་རེ་སྨོན་གྱི་ཞོགས་ཁ་ན་རྨི་ལམ་གྱི་གཤོག་པ་ཁྱེད་ཕྱོགས་སུ་བརྐྱངས་ཡོད།སྙིང་ཉེ་ལགས།དམྱལ་ཁམས་ལྟ་བུའི་མི་ཡུལ་འདིའི་ལག་མཐུལ་ནས་ཁྱེད་རང་དེ་ལྟར་རྒྱང་དུ་བཞུད་དོན་གཉོམ་དུང་དུང་གི་རིགས་རྒྱུད་ཞིག་གི་ཁྱིམ་གཞིས་དྲོན་མོ་དང་ཡང་ན་དེའི་འབྱུང་འགྱུར་གྱི་སང་ཉིན་གྱི་ཆེད་དུ་མིན་ནམ།